Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimecres  13.06.2007  08:48

VilaWeb TV felicita l'Anita Gómez pels seus 101 anys

Va ser la primera entrada dels Anuncis Clasificats Nosaltres.cat

L'Anita Gómez Molins va nèixer a un Sant Andreu de Palomar que encara no feia ni deu anys que havia sigut annexionat a contracor per l'ajuntament de Barcelona. Filla de l'Antonet Gómez i la Tereseta Molins, germana gran de la Maria, casada amb en Miquel Arbós, mare de la Montserrat i la Carme, té cinc nets i vuit besnets. S'està a la Casa-Asil de Sant Andreu de Palomar i és una dona feliç. VilaWeb TV li dedica un reportatge.

El seu avi Josep va baixar de Lloret de Mar per a casar-se amb l'andreuenca Sàlvia, éssent així qui van iniciar la branca andreuenca dels Gómez, l'última dels quals és la Tanit.

L'Anita va conèixer revoltes, revolucions, dictadures i guerres, bo i que en la del 1936, contra el feixisme del general Franco, no ho va passar malament, ja que l'Antonet, son pare, era l'encarregat de les aigües i van passar-la destinat a Dos Rius.

Es movia de joveneta pel Casal Catòlic i allà va conèixer al Miquel Arbós, actor que anys després seria l'avi dels 'Tres pics i repicó' de TV3 amb l'Antoni Bassas, i s'hi va casar, a Montserrat. D'aquesta parella en van nèixer la Montserrat i la Carme.

Van passar de tot, com quasi totes les parelles, inclosa una separació llarga. Aquí, la tenedora de llibres Anita, es va haver d'arremangar i netejar cases dels altres per a mantenir i donar educació a les seves dues filles. Anys després van retornar a estar tots junts.

Una andreuenca catalanista i valenta. Per a molts anys Anita!

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine